Folketing
2000-04-26

private automatejere lovligt kan tilbyde spil om kontante præmier på spilleautomater. DUF frygter, at dette er første skridt til en øget privatisering af spillemarkedet.« Vi kan som sagt dele denne her frygt, og vi vil i hvert fald gøre, hvad vi kan, under udvalgsarbejdet for at blokere for en sådan udvikling. Men når vi alligevel er klar til at diskutere med udgangspunkt i det forslag, som er fremlagt, så skyldes det, at det er nødvendigt at få grebet ind over for det sorte og det grå spillemarked. Og det gør det her forslag med en række forskellige tiltag, bl.a. øget kontrol, men også med den lovlige mulighed at udbyde spil mod kontantgevinster. Man kan selvfølgelig altid diskutere, om den præcise vægtning er nået. Det vil vi selvfølgelig også gøre i udvalget, men vi mener, at det er nødvendigt med et udgangspunkt, og vi mener, at det her er et udgangspunkt, der kan diskuteres ud fra. Så er der to spørgsmål, som vi måske vil diskutere lidt nøjere.